paragraph_text: Dom sportova je ime velike višenamjenske športske dvorane u Zagrebu. U njoj se održavaju razne dvoranske športske (tenis, rukomet, odbojka, košarka, dvoranski nogomet, umjetničko klizanje, hokej na ledu, mačevanje i slično), ali i druge priredbe (koncerti, predavanja i slično). Dvoranom upravlja podružnica Zagrebačkog holdinga - Upravljanje sportskim objektima.